打後嘅人一路都有養狗同訓練狗，用佢哋嚟做看門口、牧羊、打獵、拖雪橇、幫差人捉賊、做導盲犬同埋做狗醫生等嘅多種工作，而狗喺身體特徵上亦都因為呢個過程而有咗相當大嘅內部差異－到咗廿一世紀，狗品種經已有成幾百個咁多，由俾人養嚟拖雪橇而變得又大隻（成年嘅公可以成 27 公斤重）又跑得快嘅哈士奇（Husky）以至得嗰幾公斤重嘅芝娃娃（Chihuahua）都屬於狗（彼此之間能夠配種，生有生殖能力嘅後代）而狗嘅毛皮顏色由白、黑、紅、灰、金黃同啡都有。